ΜΙΑ ΣΕΙΡΑ ΤΟΥ NETFLIX
Τέλος πάντων, είναι κι αυτός ένας τρόπος.
Για να καταλάβω, λοιπόν.
Αφού ο οδηγός του Φελίπε σε άφησε χθες στο Josefina,
αυτός ο νεαρός άρχισε να σε ακολουθεί;
Όχι ακριβώς.
Τι εννοείς μ' αυτό;
Αφού με άφησε, πήγα με τα πόδια ως την περιοχή που είναι τα πανεπιστήμια,
σ' ένα μπαρ όπου σύχναζα παλιά, τότε που τα είχα με τον…
Νταμιάν Αμπασόλο.
Άρα η παράσταση που δώσατε στους Καλέρο…
Αναγνωρίσαμε ο ένας τον άλλον με το που μπήκα στο δωμάτιο.
Ευτυχώς για μας, δεν με φανέρωσε.
Τότε σκέφτηκα
ότι θα μας βοηθούσε με τον Γκίντεον.
Είναι πρόθυμος;
-Έναντι ανταλλάγματος. -Λεφτά και νέα ταυτότητα.
Ακριβώς.
Τον εμπιστεύεσαι;
Ναι.
Θα κλείσουμε συμφωνία.
Δεν έχει σημασία, τώρα που ξαναμπήκες στο στόχαστρο της αστυνομίας.
Ίσως η Τζένι σταθεί τυχερή.
Δεν βρίσκουν μάρτυρα για το περιστατικό.
Γνωρίζουν μόνο ότι ο Τομάς Αλόνσο τσακώθηκε με κάποιον στο τρένο.
Όμως, δεν υπάρχει κανείς να περιγράψει το άλλο άτομο, οπότε…
Το Αερικό έκανε τη δουλειά του.
Απλώς ήμουν κωλόφαρδη.
Δεν είχα επιλογή.
Αν γυρνούσε στον Φελίπε,
θα αποκάλυπτε τα πάντα.
Δεν θ' αργήσει ο Φελίπε να πληροφορηθεί το περιστατικό.
Γαμώτο.
Θα βρω αυτά που θέλει ο Νταμιάν, αλλά τι χρονοδιάγραμμα έχει;
Θα μου στείλει κρυπτογραφημένο μήνυμα αφού δει τον Γκίντεον αυτοπροσώπως.
Το αναμένω εντός 24 ωρών.
Είσαι καλά;
Εσύ τι λες;
Να πηγαίνω.
Να πάρει.
Μακάρι μια πρώην μου να μου 'δινε λεφτά
και μια καινούρια ζωή.
Ναι, πάντως,
δεν θα πάρει φράγκο χωρίς αντάλλαγμα.
Μη μου ξαναμιλήσεις έτσι!
Μπέκα.
Γλυκιά μου, άσε με να σου μιλήσω.
Φύγε.
Άνοιξέ μου, σε παρακαλώ.
Κοίτα, εγώ…
Θα σε περιμένω όποτε νιώσεις έτοιμη.
-Λυπάμαι πολύ για… -Ξέχνα το.
Μην το κάνεις θέμα.
Κι όμως.
Δεν θα 'πρεπε να χάσω την ψυχραιμία μου.
Ναι, όμως…
Κι εγώ δεν έπρεπε να πω, ξέρεις, αυτά που είπα.
Όχι. Δεν έχει σημασία.
Δεν δικαιολογείται η πράξη μου.
Και σου υπόσχομαι ότι δεν θα ξανασυμβεί ποτέ κάτι ανάλογο, εντάξει;
Βεβαίως.
Τι λες; Μετά την προπόνηση, θες να περάσουμε λίγο χρόνο μαζί;
Οι δυο μας, για νέο ξεκίνημα.
Ίσως. Νομίζω πως η προπόνηση θα πάει μέχρι αργά απόψε, οπότε…
Τατουάζ είναι αυτό;
Ναι.
Θες να το δεις;
Στον αριστερό, τα όπλα σου.
Τα οποία, και πάλι, εύχομαι να μη χρειαστεί να τα χρησιμοποιήσεις.
Γιατί…
Πώς αποφάσισες να κάνεις αυτό το πουλάκι;
Μου φάνηκε κουλ.
Ας με είχες ρωτήσει πρώτα.
Πρέπει να ετοιμαστώ για την προπόνηση.
Θα προσπαθήσω να ξεμπερδέψω νωρίς.
Για να πάμε βόλτα.
Ωραία, γλυκιά μου.
-Σ' αγαπάω. -Ναι, κι εγώ.
ΝΤΑΜΙΑΝ ΑΜΠΑΣΟΛΟ
ΕΙΧΑ ΑΠΡΟΣΔΟΚΗΤΟ ΕΠΙΣΚΕΠΤΗ. ΒΡΗΚΑ ΑΥΤΟ ΠΟΥ ΖΗΤΗΣΕΣ. ΕΛΑ ΝΑ ΜΕ ΔΕΙΣ.
-Εδώ είσαι. -Γεια.
Η μαμά μου θα σε σκότωνε.
Αν μ' έβρισκε στην ντουλάπα;
ΔΙΑΜΟΙΡΑΣΜΟΣ ΤΟΠΟΘΕΣΙΑΣ
Τι θα 'κανε, δηλαδή, αν μας έπιανε να κάνουμε σεξ;
Θεέ μου, δεν θέλω να το σκέφτομαι.
Θα πεταγόταν και θα μας σκότωνε και τους δύο.
Τι κάνεις;
Ωραία φωτογραφία.
Απλώς είχα περιέργεια για σένα και τη μητέρα σου.
Για το τι σας φέρνει εδώ από το Τσέρι Χιλ του Νιου Τζέρσεϊ.
Έχω προπόνηση.
Σίγουρα δεν θες να σε πάω εγώ;
Όχι. Η ομάδα βάζει λεωφορειάκι.
Πότε θα σε ξαναδώ;
Γεια σου, Μπέκα. Πώς λένε τον φίλο σου;
Κάρμο.
Μιλάς ισπανικά;
Ναι, λίγα.
Έχεις πολύ ωραίες φίλες.
Ευχαριστώ.
Να σου πω;
Σίγουρα μπορείς να με πας εσύ;
Βεβαίως.
Το ξέρεις ότι μπορώ.
Ευχαριστώ, μωρό μου.
Τα λέμε εκεί.
Παρακαλώ, πέρνα μέσα.
Σου έχω μια έκπληξη.
Το μέρος αυτό μου θυμίζει τα παλιά.
Ορισμένα πράγματα δεν αλλάζουν.
Μπλίνι, τα αγαπημένα σου.
Παρακαλώ, κάθισε.
Έλπιζα η έκπληξη να είναι το όνομα του Γκίντεον.
Ασφαλώς.
Ο Αμερικανός φίλος σου κατάφερε να μου βρει λεφτά και νέα ταυτότητα;
Έχει σταλεί έμβασμα σε τράπεζα στη Ζυρίχη.
Όσο για τα ταξιδιωτικά σου έγγραφα, θα χρειαστούν 24 με 48 ώρες.
Λοιπόν, στο μεταξύ, είσαι για ένα ποτό;
Ένα.
Πρόποση.
Είθε να αποκτήσουμε τα πάντα και να γλιτώσουμε ατιμώρητοι.
Μάλλον δεν θες να αποκαλύψεις κάτι μέχρι να κανονιστούν όλα.
Άνια, γνωρίζουμε και οι δύο ότι αφού σου πω αυτό που ζητάς,
δεν θα σε ξαναδώ.
Γι' αυτό, χόρεψε μαζί μου.
Έλα, Ντίμα, όχι.
Συγχώρεσέ με που επιθυμώ να απολαύσω αυτές τις τελευταίες στιγμές μαζί σου.
-Μισώ αυτό το τραγούδι. -Κι εγώ.
-Αλλά μου θυμίζει… -Ξέρω.
Τότε που κλέψαμε το Simca.
Κι ήρθαμε εδώ μούσκεμα από τη βροχή.
Ωραία ήταν.
Δεν ήσουν γονατιστός εσύ τρεις ώρες μες στο ρύζι.
Ο πόνος επιτείνει την απόλαυση.
Αυτά είναι παρελθόν.
Δεν το νοσταλγείς;
Όχι, λυπάμαι.
Πάω να δω το φαγητό.
Τσόνσι, έχουμε πρόβλημα.
Τι έγινε;
Τη χτύπησε με τέιζερ. Έχω χάσει το σήμα.
Τι;
-Τι λένε τα βιομετρικά; -Είναι αναίσθητη.
-Έχεις το στίγμα της; -Τι ρωτάς;
Πάμε.
-Νταμιάν. -Πες ποιος είναι ο Αμερικανός.
Αλλιώς αυτός ο αρουραίος θα σου φάει τα σπλάχνα.
Νταμιάν, μην το κάνεις.
Όχι, σε παρακαλώ.
Ξέρω ότι δεν είσαι έτσι εσύ. Σε παρακαλώ.
Πολέμησέ το. Κοίταξέ με.
Κοίταξέ με.
Κοίτα με στα μάτια. Νταμιάν.
Πες μου πώς λένε τον Αμερικανό συνεργάτη σου.
Όχι.
Πες μου τ' όνομά του.
Όχι.
Πες μου πώς τον λένε, σε παρακαλώ.
-Όχι. -Πες μου τ' όνομά του, που να πάρει!
Όχι.
-Σε παρακαλώ. -Πες όνομα…
και σταματώ.
-Όνομα; -Εντάξει.
Τον λένε…
Ξανά. Πες το ξανά, Άνια. Μίλα δυνατά.
Ησύχασε.
Εδώ είμαι.
-Ησύχασε. -Άνια;
Συγγνώμη. Λυπάμαι πολύ.
Συγχώρεσέ με.
Επανάλαβε.
Επανάλαβε το μήνυμα.
Το Γιάροσλαβ δεν είναι εδώ.
Όχι, δεν είναι δυνατόν.
Δεν θα το έβγαζαν από το κτίριο.
Τι να κάνω;
Πήγαινε στους κοιτώνες των ξένων.
Βρες τον Αρτούρ Ορλόφ.
Βρες τον και σκότωσέ τον.
Αν σκοτώσω τον Ορλόφ, πώς θα βρούμε το δείγμα;
Μη με αμφισβητείς. Ξεκίνα. Αμέσως.
Τι όμορφη!
Σ' αρέσει;
Αν μ' αρέσει;
Εγώ βοήθησα τον Σου-Γιν να το διαλέξει.
Αλήθεια;
Σ' έψαχνα.
Ναι; Κι εγώ εσένα.
Δεν μου λες, σχεδίαζες ν' αφήσεις τον καημένο δεμένο όλη τη νύχτα;
Άσε τα χαμόγελα. Ήταν πολύ σκληρό.
Θα τ' αφήσω άμα τ' αφήσεις κι εσύ.
Μην αποπροσανατολίζεσαι.
Εκμεταλλεύσου την για να φτάσεις στον πατέρα της.
Έλπιζα εσύ κι εγώ
να μέναμε λίγο μόνες,
αλλά αν θες να γυρίσουμε σ' αυτόν…
Έλα. Οι φρουροί θ' αρχίσουν τις περιπολίες.
Όπως κι αν το τακτοποιήσετε…
να του φερθείτε με σεβασμό.
Εντάξει.
Να πάρει η ευχή!
Έλα, ρε συ. Τόσος χαμός, κι εσύ φοβάσαι ένα ποντίκι;
Αυτό εδώ έτρωγε έντερα πριν από λίγα λεπτά, εντάξει;
Δεν φταίει ο αρουραίος.
Όπως δεν έφταιγε ο Νταμιάν. Κάποιος έλεγχε το μυαλό του.
Το βλέμμα του ήταν ίδιο με της Λίντια.
Παιδιά, αποκρυπτογράφησα κάτι χρήσιμο.
Ένα μέιλ λέει ότι ο Νταμιάν είναι να συναντήσει
τον Γκίντεον και τους Καλέρο το απόγευμα.
Θα περιμένουν να τους παραδώσει τη βόμβα.
Και τον Αμερικανό συνεργάτη μου.
Κρις, μπορείς να τελειώσεις ό,τι ξεκίνησε ο Νταμιάν;
Το ξέρεις ότι μπορώ.
Μισό λεπτό. Θες να τους ετοιμάσω μια βόμβα;
Θέλω μια βόμβα που να μην εκραγεί.
Αυτό γίνεται. Θα προσαρμόσω και συσκευή εντοπισμού επάνω.
Και παρά τα όσα πέρασες, λυπάμαι που σου το ζητάω, αλλά…
Δεν έχω επιλογή. Ο Νταμιάν πρέπει να παραδώσει τη βόμβα.
Πολύ ωραία! Εξαιρετική προσπάθεια, Μπέκα!
Είδατε; Αυτό περιμένω να δω απ' όλες σας στο εξής.
Όταν μια συναθλήτριά σας βγαίνει εκτός αγώνα, έχετε καθήκον
να τα δώσετε όλα και να βγάλετε τον καλύτερο εαυτό σας.
Όπως έκανε η Μπέκα.
Κυρίες μου, πού είναι το ομαδικό σας πνεύμα;
Χειροκροτήστε την Μπέκα.
-Τι ωραία προσγείωση… -Ναι, Μπέκα!
Έχεις πάντα την κωλάρα σου να σε κρατήσει.
Να βλέπετε την προπόνηση σαν να είναι αγώνας.
Μπράβο, Μπέκα.
Όλη η ομάδα.
-Εντυπωσιακό. -Ευχαριστώ.
Η Ρεμπέκα Φράνκλιν;
Ναι.
Μεγάλη μου τιμή που σε γνωρίζω.
Με λένε Σβετλάνα.
Να με λέτε Μπέκα.
Κι από δω ο φίλος μου, ο Κάρμο.
Δικό μου είναι το παγοδρόμιο. Είμαι και χορηγός του τουρνουά.
Ωραία. Ευχαριστούμε.
Ήρθα να σου πω πόσο απολαμβάνω να σε βλέπω να χορεύεις στον πάγο.
Είσαι πραγματικά εξαίρετη πατινέζ.
Είστε πολύ ευγενική.
Θα έλεγα πως τέτοιο ταλέντο βρίσκεις μόνο σ' ένα μέρος.
Ρωσίδα είσαι;
Ορίστε;
Στη Ρωσία γεννήθηκες;
Όχι, δηλαδή…
Δεν νομίζω.
Δεν ξέρεις από πού είσαι;
Θέλω να πω, γεννήθηκα στις ΗΠΑ.
Η οικογένεια του πατέρα μου ήρθε από την Αγγλία πριν χίλια χρόνια,
αλλά δεν ξέρω για την οικογένεια της μητέρας μου. Μπορεί.
Η μητέρα μου δεν μου λέει τίποτα.
Τι κρίμα.
Αλλά φαντάζομαι ότι καμαρώνει για το ταλέντο σου.
Ναι.
Ανυπομονώ να σε δω στους αγώνες, καλή μου.
Ευχαριστώ. Το εκτιμώ πολύ.
Χάρηκα που σας γνώρισα.
Παρομοίως.
Ο Γκίντεον θα έρθει σύντομα.
Ναι. Ωραία.
Καλώς όρισες, Νταμιάν. Κάθισε.
Σας έφερα τη συσκευή και την ταυτότητα της Μπέκα.
Της Μπέκα;
Ο Αμερικανός πράκτορας είναι γυναίκα;
Όχι, συγγνώμη. Έκανα λάθος.
Αλλά συνεργάζεται με γυναίκα.
Συνεργαζόταν.
Αλλά κατόπιν συνεννόησης με τον Γκίντεον, τακτοποίησα αυτό το θέμα. Δωρεάν.
Παρακαλώ.
Πότε;
Σήμερα το πρωί.
Σε παρακολουθούσε;
Όχι πια.
Μήπως είναι εδώ η Σάρα;
Η Σάρα; Δεν θα το ενέκρινε ο Γκίντεον.
Λοιπόν, ορίστε, όπως την παραγγείλατε.
Πολύ ωραία.
Δείξε μας πώς δουλεύει.
Μοιάζει με τα εκθέματα που κοσμούν το μέρος όπου θα τοποθετηθεί.
Σκέφτηκα να την κάνω να μοιάζει με κάτι που θα μπορούσε να εκτίθεται σε μουσείο.
Φαίνεται ανεκτίμητο.
Ναι, όντως.
Έχει σίγουρη επιτυχία.
Η ακτίνα δράσης της φτάνει περιμετρικά τα 40 μέτρα
και η εμβέλεια τηλεχειρισμού της είναι στα 100 μέτρα.
Και, χωρίς έξτρα χρέωση, πρόσθεσα έναν μηχανισμό ασφαλείας.
Όπως μου ζητήσατε, μπορεί να πυροδοτηθεί μόνο από απόσταση.
Πατώντας αυτό το κουμπί εδώ, και στη συνέχεια,
αφού απομακρυνθείτε 60 μέτρα, θα γίνει η έκρηξη.
Έξοχα.
Πώς απενεργοποιείται, αν το ματαιώσουμε;
Δεν θα το ματαιώσουμε.
Είσαι καλά;
Θες λίγο νερό;
Ναι, ευχαριστώ.
Ο πρωθυπουργός θα παραστεί σε μια εκδήλωση αύριο
στο μουσείο Λάζαρο Γκαλντιάνο.
Ένας συνεργός μας δουλεύει ήδη ως σεκιουριτάς στο μουσείο.
Γι' αυτό, θα πρέπει να παραδώσει τη συσκευή κάποιος άλλος.
Θα το αναλάμβανε ο Τομάς.
Έχουμε άλλον.
Ο Αμερικανός σκότωσε τον Τομάς χθες σ' έναν σταθμό.
Τον σκότωσε;
Μπλέχτηκε η αστυνομία;
Θεωρούν ότι ο Τομάς
μπλέχτηκε σε καβγά μεθυσμένος.
Παρ' όλα αυτά, δεν αισθάνομαι άνετα με οποιαδήποτε εμπλοκή της αστυνομίας.
Ούτε ο Γκίντεον.
Σε διαβεβαιώνω, η κατάσταση είναι υπό έλεγχο.
Δυσκολεύεται πολύ.
-Το ξέρω. -Να την πάρουμε από κει.
Δώσ' της λίγο ακόμα χρόνο.
Μπορώ να πάω στο μπάνιο;
Ασφαλώς. Απέναντι από το φουαγιέ, στα δεξιά.
Παιδιά. Πασχίζω πολύ…
να κρατήσω αυτήν τη μορφή.
Δεν μπορώ να την κρατήσω άλλο.
Τζένι.
Τζένι, μίλα μου.
Βρες τον πατέρα της.
Πού είναι ο μπαμπάς σου;
Δεν θα μας ενοχλήσει.
Κάθισε δίπλα μου.
Μπορώ να πάω στο μπάνιο;
Φυσικά.
Εκεί είναι.
Δεν είναι ώρα για σαλιαρίσματα.
Επικεντρώσου στη δουλειά σου.
Θα έχεις κι άλλες ευκαιρίες για τέτοιες περιπτύξεις.
Ο πατέρας της πρέπει να εξοντωθεί.
Άνια;
Μικρή μου;
Κόπηκε η σύνδεση. Ξανασυνδέστε με αμέσως.
Συντρόφισσα Πετρόβα, δεν μπορώ να ανακτήσω επαφή.
Ξαναδοκίμασε.
Το πρόβλημα δεν είναι η σύνδεση.
Μάλλον έκλεισε τον πομποδέκτη.
Τι έγινε;
Γιατί γελάς;
Το έχεις ξανακάνει;
Εσύ;
Όχι.
Φαίνεται.
Μη με πειράζεις!
Κάνε ησυχία!
Τσόνσι.
Τζένι, μπορείς να ξαναπάρεις τη μορφή που είχες;
Τσόνσι… Όχι, δεν μπορώ.
Παιδιά, ένα SUV φτάνει στην πύλη.
-Ο Γκίντεον. -Έλα…
Άντε… Κουνήσου, ρε φίλε.
Δεν φάνηκε καθαρά το πρόσωπό του.
Τζένι, άκουσέ με.
Πρέπει να φύγεις από κει αμέσως.
Όχι. Βγάλε τον σκασμό για λίγο. Προσπαθώ να βρω μια λύση.
Τζένι… Σε παρακαλώ, φύγε από κει.
Ο Γκίντεον είναι δίπλα.
Αν μείνεις, θα αποκαλυφθείς και θα σε σκοτώσουν.
Να πάρει. Πρέπει να βρούμε άλλον τρόπο.
Ξέρω. Βγες έξω
και κατευθύνσου βόρεια. Είμαστε στον παράδρομο.
Εντάξει. Έρχομαι αμέσως.
Πού είναι ο Αμπασόλο;
-Στο μπάνιο. -Πόση ώρα;
-Δεν είμαι σίγουρος. -Φωνάξτε τον.
Νταμιάν.
Νταμιάν, έλα. Βγες έξω.
Νταμιάν; Άνοιξε την πόρτα! Αμέσως!
Γαμώτο, δεν θα προφτάσει.
Όχι, θα τα καταφέρει.
-Θέλει βοήθεια. Βγαίνω έξω. -Κρις, κάτσε κάτω.
-Πού είστε; -Πενήντα μέτρα, δυτικά.
Σε προειδοποίησα. Φέρθηκες ανόητα.
Σου είπα για τι είναι ικανή αυτή η γυναίκα.
Σου είπα τι να προσέξεις στη συμπεριφορά του Αμπασόλο.
Γκίντεον, σε διαβεβαιώνω, οι άντρες μου θα πιάσουν αυτήν την απατεώνισσα.
Φελίπε, θα την αναλάβω εγώ τώρα.
Γι' αυτό, άκουσέ με.
Αν εσύ κι ο αδελφός σου αποτύχετε στην αποστολή σας,
σου ορκίζομαι ότι θα κάψω αυτό το σπίτι, μαζί μ' εσένα
και καθέναν από τους Καβαλάρηδες.
Κατάλαβες;
Βάσει των μετρήσεων, δεν έχεις κάποιο σωματικό πρόβλημα.
Ίσως φταίνε αυτά που τρώει.
Μια κουβέντα είπα.
Κοίτα, όλοι ξέρουμε ότι αυτό το άγχος που σου βγαίνει είναι ψυχολογικό.
Τι τρέχει, λοιπόν, με την Μπέκα;
Τίποτα.
Τίποτα;
Μήπως τραύλισα;
Μιλώντας για γλωσσικά ολισθήματα,
ξεφούρνισες το όνομα της Μπέκα μπροστά στον Φελίπε.
Τι θα έλεγε ο Φρόιντ;
Θα έλεγε ότι ανησυχούσα για την Μπέκα.
Σιγά την εξυπνάδα.
Κοίτα, δεν έχω παιδιά.
Αλλά η ανησυχία για την κόρη σου
επιβαρύνει πολύ τον οργανισμό σου.
Σίγουρα, ψοφάς να πεις "Σου τα 'λεγα".
-Για δεκάχρονο μ' έχεις; -Λοιπόν…
Μου τα 'λεγες, όντως.
Είναι κάτι που αφορά τις δυο σας ή μήπως κάποιος απειλεί την Μπέκα;
Δεν ξέρω.
Δεν μπορώ να πω.
Πες το μητρικό ένστικτο,
αλλά τα πράγματα κλιμακώνονται επικίνδυνα.
Πρέπει να πάρω την Μπέκα όσο πιο μακριά από δω γίνεται το συντομότερο δυνατό.
Να πάρει η ευχή.
Δεν πειράζει.
Ορίστε. Έλα.
Όλα εντάξει. Έλα.
Όχι, δεν είναι εντάξει. Πρέπει να βρω την Μπέκα.
Πρέπει να συνέλθεις, εντάξει;
Άσε την Μπέκα υπό τη δική μου επίβλεψη, για την ώρα.
Μέχρι να αναρρώσεις. Στην προπόνηση δεν είναι;
Μη σε δει. Νομίζει πως πηδιόμαστε.
Εντάξει.
Θα φροντίσω να μην αποκαλυφθώ.
Ναι. Και με το που συνέλθεις,
θα κανονίσουμε να στείλεις την Μπέκα πίσω στην πατρίδα,
ή ό,τι προτιμάς για την ασφάλειά της.
Ξεκουράσου εσύ και…
άσ' το πάνω μου.
Γαμώτο.
Συγχαρητήρια, πουλάκι μου.
Με τη συσκευή στο μενταγιόν θα χαρτογραφήσουμε όλη την πρεσβεία.
Αγάπη μου.
Μακάρι να μπορούσα να το καταστρέψω.
Όμως…
είναι…
ο μόνος τρόπος για να ξεφύγουμε από δω.
Και το κάνει ακόμα πιο δύσκολο…
το γεγονός ότι ένα μέρος όλου αυτού ανήκει σ' εσένα.
Συγγνώμη. Δεν ήθελα να…
Όχι.
Αφού ντυθείς, θέλω να σου δείξω ένα ιδιαίτερο μέρος.
Κοντά στο Σαν Κριστόμπαλ.
Δεν μπορώ. Υποσχέθηκα να βγω με τη μητέρα μου.
Αλήθεια; Έλα, μη μ' απογοητεύεις.
Εντάξει, άκου. Άσε με να αλλάξω, και το κουβεντιάζουμε.
Τα λέμε έξω.
Εντάξει.
Πώς πάει;
Ο Κάρμο Βαλτέρ είναι στο παγοδρόμιο.
-Αμάν! -Πού είναι η Τζένι;
Κοιμάται.
Ωραία. Δεν είναι ανάγκη να το μάθει.
Όχι ακόμα, έστω.
Αλλά σε θέλω εδώ αμέσως. Τον ακολουθώ
προς τον χώρο συντήρησης.
Σε άκουσα, αλλά χρειάζεσαι κι άλλη βοήθεια.
Τσακίσου κι έλα.
Να πάρει.
Τι συμβαίνει;
Με τι;
-Κρις. -Κοίτα…
Τίποτα. Ο Τσόνσι θέλει να πάω το βαν, να το στήσω,
να δούμε ότι ο χώρος είναι ασφαλής.
Μη μου λες ψέματα.
Μη με κοιτάζεις έτσι.
Η Μπέκα είναι εντάξει;
-Νομίζω, μα… -"Μα" τι;
Τα Τσακάλια ξέρουν πού είναι.
Πάρε τα κλειδιά σου αμέσως!
Θεέ μου. Σαν ν' ακούω τη μαμά μου.
Έλα, Κρις. Πάμε.
Μάλιστα. Έρχομαι αμέσως.
Το σηκώνει;
Βγαίνει ο τηλεφωνητής, αλλά μάλλον είναι ακόμα μέσα.
Ή καιροφυλακτεί ή τον πλακώνουν.
Τσόνσι! Φρόντισε τον Τσόνσι.
Να πάρει η ευχή.
Όλα εντάξει. Θα σε φροντίσω.
Γαμώτο.
Για ποιον δουλεύεις;
Για ποιον δουλεύεις, ρε γαμώτο;
Ο καθένας μας παίζει τον ρόλο του. Αυτός είναι ο δικός μου, πουλάκι.
Πουλάκι μου.
Η Σβετλάνα…
Όχι!
Μπέκα!
-Μπέκα! -Κυρία Φράνκλιν;
Πού είναι η Μπέκα;
Δεν είναι εδώ. Θα τη γυρνούσε κάποιος στο ξενοδοχείο.
Ποιος;
Δεν ξέρω. Ίσως ο τύπος με τη μοτοσυκλέτα;
Είστε καλά; Είναι καλά η Μπέκα; Κυρία Φράνκλιν;
Τι στην ευχή, ρε μαμά;
Δεν ξέρω γιατί χωρίσατε με τον μπαμπά. Τίποτα για σένα.
Ποιο είναι το μεγάλο μυστικό;
Το ξέρεις ότι σ' αγαπώ;
Δεν ξέρω αν το εννοείς μερικές φορές.
Τι;
Ίσως χρειάζεται η καθεμία μας τον χώρο της.
Σ' έπιασε το ενδιαφέρον; Δεν έχεις ιδέα τι συμβαίνει.
Μη μου ξαναμιλήσεις έτσι!
Να περάσουμε λίγο χρόνο μαζί. Οι δυο μας, για νέο ξεκίνημα.
Μπέκα!
Έλα, μωρό μου. Πού είσαι;
Εντάξει.
ΑΠΩΛΕΙΑ ΣΥΝΔΕΣΗΣ
Τι;
ΑΝΑΝΕΩΣΗ
Τι στα κομμάτια; Όχι.
Όχι!
Γαμώτο!
Έλα, μωρό μου. Σήκωσέ το.
Σε παρακαλώ.
Ευχαριστώ που με καλέσατε.
Αλλά άμα με ξέρετε, γιατί δεν στέλνετε μήνυμα;
Όχι!
Υποτιτλισμός: Φίλιππος Ηρακλειώτης